CELEX: 32017R0472
Language: sl
Date: 2017-03-15 00:00:00
Title: Izvedbena uredba Komisije (EU) 2017/472 z dne 15. marca 2017 o spremembi Izvedbene uredbe (EU) 2016/2080 glede obdobij za predložitev ponudb

18.3.2017   
            
            
               SL
            
            
               Uradni list Evropske unije
            
            
               L 73/5
            
         IZVEDBENA UREDBA KOMISIJE (EU) 2017/472
   z dne 15. marca 2017
   o spremembi Izvedbene uredbe (EU) 2016/2080 glede obdobij za predložitev ponudb
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1),
   ob upoštevanju Izvedbene uredbe Komisije (EU) 2016/1240 z dne 18. maja 2016 o pravilih za uporabo Uredbe (EU) št. 1308/2013 Evropskega parlamenta in Sveta glede javne intervencije in pomoči za zasebno skladiščenje (2) ter zlasti člena 28 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) 2016/2080 (3) je začela prodajo posnetega mleka v prahu z razpisnim postopkom. Predvideva dva delna javna razpisa na mesec, razen za avgust in december.
            
         
               (2)
            
            
               Glede na izkušnje z do zdaj izvedenimi delnimi javnimi razpisi je zanimanje za ponudbe pod trenutnimi tržnimi pogoji manjše. Zato je število obdobij za predložitev ponudb primerno zmanjšati na eno na mesec. Na podlagi analize stroškov in koristi ni več upravičeno, da se tako obdobje predvidi v mesecu avgustu.
            
         
               (3)
            
            
               Izvedbeno uredbo (EU) 2016/2080 bi bilo zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Člen 2(2) Izvedbene uredbe (EU) 2016/2080 se nadomesti z naslednjim:
   
      „2.   Obdobja za predložitev ponudb za poznejše delne javne razpise se začnejo prvi delovni dan po izteku prejšnjega obdobja. Končajo se ob 11.00 (po bruseljskem času) vsak tretji torek v mesecu. Vendar se obdobje, ki se začne julija, konča ob 11.00 (po bruseljskem času) na tretji torek v septembru, avgusta pa se ne začne nobeno obdobje. Decembra se obdobje konča ob 11.00 (po bruseljskem času) na drugi torek v mesecu. Če je na torek državni praznik, se rok izteče ob 11.00 (po bruseljskem času) predhodni delovni dan.“
   
   Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 15. marca 2017
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 347, 20.12.2013, str. 671.
   
      (2)  UL L 206, 30.7.2016, str. 71.
   
      (3)  Izvedbena uredba Komisije (EU) 2016/2080 z dne 25. novembra 2016 o začetku prodaje posnetega mleka v prahu z razpisnim postopkom (UL L 321, 29.11.2016, str. 45).